Sa da sarava na duidui ni rai ni veikawatamata e Viti. Eso era to e yasana qo so e yasana o ya. Dua ga na noqu vakasama e na kena wali rawa na leqa ni noda vanua, o ya meda dabe mada ga o keda na kawa i taukei ka da walia na leqa. Oqo e sega ni veivakaduiduitaki.
Kevaka ena kudru tiko na kawa i taukei ena toso tiko ga vakamalua na i qaqi ni veivoli ni noda vanua me yacova na gauna e sa na lai tu sara kina vakadua na bula vakailavo ni noda vanua. Oqo e dua na vanua eda sega ni vinakata meda yaco yani kina, ia kevaka eda na sega ni veisautaka na noda kosi, eda na cava dina ga kina. E ka bibi kina meda walia se sotava rawa e liu na gagadre ni kawa i taukei. Me yacova na gauna o ya ena sega ni tiko dei na kawa i taukei ena tagi tiko ga na yalona.
Oqo na leqa ni kawa i taukei, ka dodonu meda walia ga na kawa i taukei. Na vanua me mua kina ko Viti, me vakatulewa ga kina na taukei kei Viti. E sega ni kena i balebale qo meda tabaki ira sobu na kena vo ni veikawatamata e Viti. Ia, meda kerea tiko ga na vuku sa mai cake ena kena liutaki na noda vanua me rawa kina na tiko veilomani.
Niu kaya tiko qo, au vinakata meu vakadreti keda talega na veiwekani meda kakua ni guilecava ni sega ni noda koro oqo meda tu vakadua kina, eda sa nanamaki tikoga ki na siga me na rairai tale mai kina na noda Turaga me kauti keda ki na bula kei na vanua e tawayalani…
…de da qai lecava.
fij_Latn fij_Latn fij_Latn fij_Latn fij_Latn